CELEX: 52020PC0431
Language: da
Date: 2020-08-25
Title: Forslag til RÅDETS FORORDNING om ændring af forordning (EU) 2019/2236 af 16. december 2019 om fastsættelse for 2020 af fiskerimulighederne for visse fiskebestande og grupper af fiskebestande gældende i Middelhavet og Sortehavet

EUROPA-KOMMISSIONEN
            Bruxelles, den 25.8.2020
            COM(2020) 431 final
            2020/0203(NLE)
            Forslag til
            RÅDETS FORORDNING
            om ændring af forordning (EU) 2019/2236 af 16. december 2019 om fastsættelse for 2020 af fiskerimulighederne for visse fiskebestande og grupper af fiskebestande gældende i Middelhavet og Sortehavet 
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Rådets forordning (EU) 2019/2236 om fastsættelse for 2020 af fiskerimulighederne for visse fiskebestande og grupper af fiskebestande gældende i Middelhavet og Sortehavet
                  1
                bør ændres for at tage hensyn til ændringer i Spaniens referenceværdi for fiskeriindsatsen. 
            
            
               •Sammenhæng med de gældende regler på samme område
            
            
               De foreslåede foranstaltninger er udarbejdet i overensstemmelse med den fælles fiskeripolitiks mål og regler og er i overensstemmelse med Unionens politik for bæredygtig udvikling. 
            
            
               •Sammenhæng med Unionens politik på andre områder
            
            
               De foreslåede foranstaltninger er i overensstemmelse med andre EU-politikker, navnlig politikkerne på miljøområdet. 
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Dette forslags retsgrundlag er artikel 43, stk. 3, i traktaten om Den Europæiske Unions funktionsmåde. 
            
            
               Unionens forpligtelser, når det gælder bæredygtig udnyttelse af de levende akvatiske ressourcer, følger af forpligtelserne i henhold til artikel 2 i Europa-Parlamentets og Rådets forordning (EU) nr. 1380/2013
                  2
               . 
            
            
               •Nærhedsprincippet (for områder, der ikke er omfattet af enekompetence) 
            
            
               Unionen har enekompetence på det område, som forslaget vedrører, jf. traktatens artikel 3, stk. 1, litra d). Nærhedsprincippet finder derfor ikke anvendelse. 
            
            
               •Proportionalitetsprincippet
            
            
               Forslaget er i overensstemmelse med proportionalitetsprincippet af følgende årsag: Den fælles fiskeripolitik er en fælles politik. I henhold til artikel 43, stk. 3, i traktaten skal Rådet vedtage de foranstaltninger, der tager sigte på at fastsætte og fordele fiskerimulighederne. 
            
            
               •Valg af retsakt
            
            
               Foreslået retsakt: forordning.  
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
         
         
            
               •Efterfølgende evalueringer/kvalitetskontrol af gældende lovgivning
            
            
               Ikke relevant 
            
            
               •Høringer af interesserede parter
            
            
               Ikke relevant.
            
            
               •Indhentning og brug af ekspertbistand
            
            
               Ikke relevant.
            
            
               •Konsekvensanalyse
            
            
               Anvendelsesområdet for forordningen om fiskerimuligheder er nøje afgrænset i traktatens artikel 43, stk. 3. 
            
            
               •Målrettet regulering og forenkling
            
            
               Ikke relevant. 
            
            
               •Grundlæggende rettigheder
            
            
               Ikke relevant. 
            
            
               4.VIRKNINGER FOR BUDGETTET
            
            
               De foreslåede foranstaltninger har ingen budgetmæssige konsekvenser. 
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               Ikke relevant. 
            
            
               •Forklarende dokumenter (for direktiver)
            
            
               Ikke relevant. 
            
            
               •Nærmere redegørelse for de enkelte bestemmelser i forslaget
            
         
         
            
               Den foreslåede ændring har til formål at ændre Rådets forordning (EU) 2019/2236 som beskrevet nedenfor.
            
            
               Den flerårige forvaltningsplan for det vestlige Middelhav (MAP)
                  3
                omfatter bundtrawlsfiskeri fra Spanien, Frankrig og Italien og trådte i kraft den 27. juni 2019. MAP indeholder navnlig bestemmelser om en ordning, hvor fiskeriindsatsen gradvis mindskes på grundlag af en referenceværdi fastsat af medlemsstaterne i overensstemmelse med de kriterier, der er fastsat i MAP. Den mindskelse af indsatsen, der er foreskrevet i MAP for 2020, som er det første gennemførelsesår, blev fastsat ved Rådets forordning (EU) 2019/2236. 
            
            
               Med hensyn til beregningen af reduktionen af fiskeriindsatsen underrettede Spanien ved udgangen af maj 2020 Kommissionen om en fejl i deres data vedrørende fiskeriindsatsen, som påvirker den referenceværdi, der anvendes til reduktion af fiskeriindsatsen, ikke i forhold til referenceværdiens størrelse, men i forhold til hvordan den fordeles mellem fiskeriindsatsgrupper i Spanien. I forbindelse med denne beregning af referenceværdien identificerede Spanien en fejl i den tekniske beregning af opdelingen af fiskedage i kystnært fiskeri og dybhavsfiskeri (dvs. rødrejer, der er en af de vigtigste målarter i MAP) for fangstrejser med en varighed på over en dag. Denne ændring af beregningen berører ikke Spaniens samlede antal fiskedage for så vidt angår fiskeriindsatsen og vedrører kun en lille del af det samlede antal fangstrejser og fartøjer. Det har imidlertid stor betydning for fordelingen af fiskedage mellem de to typer fiskeri, for Spanien og for spanske fartøjer. 
            
            
               Denne ændring har ingen konsekvenser for de øvrige medlemsstater, der gennemfører MAP.
            
            
               For at undgå uoverensstemmelser mellem Spaniens indberetninger vedrørende landets fiskeriindsats og omfanget af den fiskeriindsats, der er vedtaget for 2020 i ovennævnte rådsforordning, skal forordningen om fiskerimuligheder for 2020 derfor ændres med henblik på at korrigere dataene. 
            
            
               2020/0203 (NLE)
            
            
               Forslag til
            
            
               RÅDETS FORORDNING
            
            
               om ændring af forordning (EU) 2019/2236 af 16. december 2019 om fastsættelse for 2020 af fiskerimulighederne for visse fiskebestande og grupper af fiskebestande gældende i Middelhavet og Sortehavet 
               
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Rådets forordning (EU) 2019/2236
                  4
                fastsætter for 2020 fiskerimulighederne for fiskebestande og grupper af fiskebestande gældende i Middelhavet og Sortehavet
            
            
               (2)Den flerårige plan for fiskeri, som udnytter demersale bestande i det vestlige Middelhav, blev fastlagt ved Europa-Parlamentets og Rådets forordning (EU) 2019/1022
                  5
               . I henhold til artikel 4, stk. 1, i nævnte forordning skal fiskerimulighederne for de bestande, der er opført på listen i artikel 1 i nævnte forordning, fastsættes således, at det mål for fiskeridødeligheden, som giver det maksimale bæredygtige udbytte (MSY), nås på et gradvist stigende grundlag senest i 2020, hvis det er muligt, og senest den 1. januar 2025. Fiskerimulighederne bør udtrykkes som maksimal tilladt fiskeriindsats og fastsættes i overensstemmelse med den fiskeriindsatsordning, der er fastsat i artikel 7 i nævnte forordning. Hver medlemsstat bør beregne referenceværdien for hver fiskeriindsatsgruppe eller geografisk underområde som den gennemsnitlige fiskeriindsats udtrykt i antal fiskedage i perioden 1. januar 2015-31. december 2017 og bør kun tage hensyn til fartøjer, der var aktive i denne periode. For 2020 bør den maksimale tilladte fiskeriindsats derfor reduceres med 10 % i forhold til den referenceværdi, der er beregnet i overensstemmelse med nævnte forordnings artikel 7, stk. 4. Medlemsstaterne har indberettet deres data vedrørende referenceværdien for fiskeriindsatsen fordelt på flådesegmenter og angivet i fiskedage.
            
            
               (3)I forbindelse med beregningen af referenceværdien for reduktionen af fiskeriindsatsen identificerede Spanien en fejl i den tekniske beregning af opdelingen af fiskedage i kystnært fiskeri og dybhavsfiskeri (dvs. rødrejer, der er en af de vigtigste målarter i forordning (EU) 2019/1022) for fangstrejser med en varighed på over en dag. 
            
            
               (4)Derfor er det nødvendigt at ændre beregningen af Spaniens referenceværdi for den maksimalt tilladte fiskeriindsats udtrykt i fiskedage. Denne ændring af beregningen berører ikke Spaniens samlede antal fiskedage, og den har heller ingen indvirkning på de øvrige medlemsstater, der gennemfører den flerårige forvaltningsplan. Denne ændring er dog nødvendig for at undgå uoverensstemmelser mellem Spaniens indberetninger vedrørende landets fiskeriindsats og omfanget af den fiskeriindsats, der er fastsat i forordning (EU) 2019/2236.
            
            
               (5)Forordning (EU) 2019/2236 bør derfor ændres.
            
            
               (6)For at undgå afbrydelse af fiskeriet og sikre, at Unionens fiskere kan leve af fiskeri, bør denne forordning finde anvendelse fra den 1. januar 2020. Denne forordning bør på grund af sin hastende karakter træde i kraft umiddelbart efter offentliggørelsen — 
                  
            
            
               VEDTAGET DENNE FORORDNING:
            
         
         
            
               Artikel 1 
                  Ændring af forordning (EU) 2019/2236 
            
            
               I bilag I til Rådets forordning (EU) 2019/2236 erstattes tabel (a) i afsnittet vedrørende "Maksimal tilladt fiskeriindsats i fiskedage" af:
            
            
               "Alboránhavet, Balearerne, Nordspanien og Lionbugten (GSA 1-2-5-6-7)
            
            
                     
                        Gruppe af bestande
                     
                  
                  
                     
                        Fartøjslængde overalt
                     
                  
                  
                     
                        Spanien
                     
                  
                  
                     
                        Frankrig
                     
                  
                  
                     
                        Italien
                     
                  
                  
                     
                        Fiskeriindsatsgruppekode
                     
                  
               
                     
                        Rød mulle i GSA 1, 5, 6 og 7; Kulmule i GSA 1, 5, 6 og 7; Dybvandsrosenreje i GSA 1, 5 og 6; jomfruhummer i GSA 5 og 6.
                     
                  
                  
                     
                        < 12 m
                     
                  
                  
                     
                        2 260
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF1/MED1_TR1
                     
                  
               
                     
                  
                  
                     
                        ≥ 12 m og < 18 m
                     
                  
                  
                     
                        24 284
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF1/MED1_TR2
                     
                  
               
                     
                  
                  
                     
                        ≥ 18 m og < 24 m
                     
                  
                  
                     
                        45 563
                     
                  
                  
                     
                        5 144
                     
                  
                  
                     
                        0
                     
                  
                  
                     
                        EFF1/MED1_TR3
                     
                  
               
                     
                  
                  
                     
                        ≥ 24 m
                     
                  
                  
                     
                        16 047
                     
                  
                  
                     
                        6 258
                     
                  
                  
                     
                        0
                     
                  
                  
                     
                        EFF1/MED1_TR4
                     
                  
               
                     
                        Blårød reje i GSA 1, 5, 6 og 7
                     
                  
                  
                     
                        < 12 m
                     
                  
                  
                     
                        0
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR1
                     
                  
               
                     
                  
                  
                     
                        ≥ 12 m og < 18 m
                     
                  
                  
                     
                        1139
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR2
                     
                  
               
                     
                  
                  
                     
                        ≥ 18 m og < 24 m
                     
                  
                  
                     
                        11535
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR3
                     
                  
               
                     
                  
                  
                     
                        ≥ 24 m
                     
                  
                  
                     
                        9260
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR4
                     
                  
               
               "
            
            
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Den anvendes fra den 1. januar 2020.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Rådets forordning (EU) 2019/2236 af 16. december 2019 om fastsættelse for 2020 af fiskerimulighederne for visse fiskebestande og grupper af fiskebestande gældende i Middelhavet og Sortehavet. Se 
                  https://eur-lex.europa.eu/legal-content/DA/TXT/PDF/?uri=CELEX:32019R2236&from=da
                   
               
               
                  
                     (2)
                  
                        Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
               
               
                  
                     (3)
                  
                        Europa-Parlamentets og Rådets forordning (EU) 2019/1022 af 20. juni 2019 om en flerårig plan for fiskeriet, der udnytter demersale bestande i det vestlige Middelhav, og om ændring af forordning (EU) nr. 508/2014, se 
                  http://data.europa.eu/eli/reg/2019/1022/oj
                  .
               
               
                  
                     (4)
                  
                        Rådets forordning (EU) 2019/2236 af 16. december 2019 om fastsættelse for 2020 af fiskerimulighederne for visse fiskebestande og grupper af fiskebestande gældende i Middelhavet og Sortehavet (EUT L 336 af 30.12.2019, s. 14).
               
               
                  
                     (5)
                  
                        Europa-Parlamentets og Rådets forordning (EU) 2019/1022 af 20. juni 2019 om en flerårig plan for fiskeriet, der udnytter demersale bestande i det vestlige Middelhav, og om ændring af forordning (EU) nr. 508/2014 (EUT L 172 af 26.6.2019, s. 1).